Foto: REUTERS / Yonhap Shimoliy Koreyaning rasmiy rahbari Kim Yon Nam va mamlakat yetakchisi Kim Chen Inning singlisi Kim Yo Chjon boshchiligidagi delegatsiya Janubiy Koreyaga tashrifini yakunladi va ortga qaytib ketdi. Bu haqda “Ryonxap” axborot agentligi xabar berdi. Ushbu tashrif Shimoliy Koreyaning bunday yuqori darajadagi delegatsiyasining Janubga ilk tashrifi bo‘lgan. Seuldagi “Inchxon” aeroportidan uchuvchi delegatsiyani Janubiy Koreyaning milliy birlashish ishlari bo‘yicha vaziri Cho Myon Gyun kuzatib qo‘ygan. 22 kishidan iborat delegatsiya Janubiy Koreyaga Pyongchangdagi Olimpiadaning ochilishi munosabati bilan 9 fevralda kelgandi. Delegatsiya Janubiy Koreya prezidenti Mun Chje In va bosh vazir Li Nak Yon bilan muzokaralar o‘tkazgan.